Útgáfufélag í eigu Baugs og 365 tekur við útgáfu DV Dagblaðið-Vísir útgáfufélag ehf. hefur í dag keypt útgáfu DV samkvæmt kaupsamningi við 365 miðla hf . Hefur Sigurjón M. Egilsson , sem síðast var ritstjóri Blasins , verið ráðinn ritstjóri DV . Nýja útgáfufélagið er í eigu Hjálms ehf. , sem er að öllu leyti í eigu Baugs Group , 365 miðla , Sigurjóns og Janusar Sigurjónssonar . Fram kemur í tilkynningu að fyrst um sinn mun DV koma út í óbreyttri mynd , þ.e. um helgar , en útgáfudögum verði fjölgað á næsta ári . Engum starfsmönnum verður sagt upp hjá DV vegna eigendaskiptanna . Hjálmur ehf. á 49% í nýja útgáfufélaginu , 365 miðlar eiga 40% og þeir Janus og Sigurjón afganginn að því er kemur fram í tilkynningunni . Stjórnarformaður útgáfufélagsins er Hreinn Loftsson , en hann er einnig stjórnarformaður Hjálms ehf . Með honum í stjórn eru Auðbjörg Friðgeirsdóttir og Sverrir Arngrímsson . Framkvæmdastjóri félagsins verður Hjálmar Blöndal . Hjálmur er aðaleigandi félagsins Fögrudyra ehf. sem gefur úr tímaritið Ísafold . Fögrudyr hafa einnig keypt tímaritin Hér & nú og Veggfóður og hlut í tímaritinu í Bístró .